
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“ ĮSTATINIO KAPITALO IR AKCIJŲ NOMINALIOS VERTĖS KONVERTAVIMO, ĮSTATINIO KAPITALO PADIDINIMO IR NAUJOS REDAKCIJOS ĮSTATŲ PATVIRTINIMO
2015 m. rugsėjo 3 d. Nr. AT-859
Šakiai


Vadovaudamasis Lietuvos Respublikos akcinių bendrovių įstatymo 4 straipsnio 10 dalimi, 20 straipsnio 1 dalies 1 ir 16 punktais, Akcinių bendrovių ir uždarųjų akcinių bendrovių įstatinio kapitalo ir vertybinių popierių nominalios vertės išraiškos eurais ir šių bendrovių įstatų keitimo įstatymo 6 straipsniu, rajono savivaldybės administracijos direktoriaus 2007 m. liepos 12 d. įsakymu Nr. AT-889 (rajono savivaldybės administracijos direktoriaus 2014 m. spalio 2 d. įsakymo Nr. AT-953 redakcija) patvirtintų Atstovavimo savivaldybei bendrovėse taisyklių 6 punktu, uždarosios akcinės bendrovės „Šakių laidotuvių namai“ tarpinių finansinių ataskaitų rinkiniu (2015-06-30) bei atsižvelgdamas į tai, kad Šakių rajono savivaldybė turi 221906 vnt. uždarosios akcinės bendrovės „Šakių laidotuvių namai“ akcijų, kurios suteikia 100 proc. balsų, ir į uždarosios akcinės bendrovės „Šakių laidotuvių namai“ 2015 m. rugpjūčio 4 d. prašymą Nr. 71,


 1. Konvertuoju uždarosios akcinės bendrovės „Šakių laidotuvių namai“ įstatuose nurodytą įstatinį kapitalą ir akcijų nominalią vertę iš litų į eurus ir nustatau, kad bendrovės įstatinis kapitalas yra 64352,74 Eur (šešiasdešimt keturi tūkstančiai trys šimtai penkiasdešimt du eurai, 74 ct), kuris padalintas į 221906 (du šimtus dvidešimt vieną tūkstantį devynis šimtus šešias) paprastąsias vardines akcijas, kiekvienos akcijos nominali vertė 0,29 Eur (dvidešimt devynios šimtosios cento).  

2. Didinu uždarosios akcinės bendrovės „Šakių laidotuvių namai“ įstatinį kapitalą iš bendrovės lėšų (iš nepaskirstytojo pelno) 46600,26 Eur (keturiasdešimt šešiais tūkstančiais šešiais šimtais eurų, 26 ct), nuo 64352,74 Eur (šešiasdešimt keturių tūkstančių trijų šimtų penkiasdešimt dviejų eurų, 74 ct) iki 110953,00 Eur (vieno šimto dešimties tūkstančių devynių šimtų penkiasdešimt trijų eurų), padidinant kiekvienos iš 221906 (dviejų šimtų dvidešimt vieno tūkstančio devynių šimtų šešių) anksčiau išleistų paprastųjų vardinių akcijų nominalią vertę 0,21 Eur (dvidešimt viena šimtąja euro), nuo 0,29 Eur (dvidešimt devynių šimtųjų euro) iki 0,50 Eur (penkiasdešimt šimtųjų euro).


3. Tvirtinu pakeistus uždarosios akcinės bendrovės „Šakių laidotuvių namai“ naujos redakcijos įstatus (pridedama).


4. Įgalioju uždarosios akcinės bendrovės „Šakių laidotuvių namai“ direktorę Janę Dėdinienę pasirašyti pakeistus naujos redakcijos įstatus ir pateikti juos įregistruoti Juridinių asmenų registre teisės aktų nustatyta tvarka ir terminais.

Administracijos direktorius
Evaldas Sniečkus

